Мартино Рота е смятан за един от най-значимите гравьори от втората половина на XVI в.. Освен репродукциите, които прави на произведения на ренесансови творци като Тициан, Микеланджело, Албрехт Дюрер, са познати още над 170 негови работи включващи карти, илюстрации към памфлети, гербове, изображения на светци, портрети. Сюжетите са най-разнообразни, сред тях са Битката при Лепанто, град Родос, портрети на Фердинанд I, Максимилиан II, Густав I, Анри IV и много други.